पाएं अपने शहर की ताज़ा ख़बरें और फ्री ई-पेपरडाउनलोड करें
रेड अलर्ट जन अनुशासन पखवाड़ा के तहत शहर में कोरोना बचाव को लेकर नगरपरिषद सवाई माधोपुर की गठित टीम द्वारा लगातार शहर में आमजन को कोरोना गाइडलाइन की पालना को लेकर प्रेरित किया जा रहा है। साथ ही शहर में बिना मास्क घूमने वाले लोगों/दुकानदारों से जुर्माना वसूल कर हिदायत दी जा रही है। नगरपरिषद आयुक्त रविंद्र यादव ने बताया कि नगरपरिषद द्वारा मास्क वितरण एवं सेनिटाइजेशन के अतिरिक्त भी लाउडस्पीकर के माध्यम से कलेक्टर का संदेश एवं गाइडलाइन की पालना करवाने का कार्य भी किया जा रहा है।
इंदिरा रसोई के माध्यम से कोविड केयर सेंटरों पर भोजन की व्यवस्था की जा रही है। कार्यालय में 24 घंटे कोविड कंट्रोल रूम की स्थापना की गई है और कोविड संक्रमित व्यक्ति की मृत्यु होने पर एंबुलेंस की व्यवस्था तथा मृत व्यक्ति का स-सम्मान दाह संस्कार का कार्य भी किया जा रहा है। राज्य सरकार एवं स्वायत्त शासन विभाग के आदेशों की पालना में कोरोना की रोकथाम के लिए शहर के कई वार्डों में सोडियम हाइपो क्लोराइड का छिड़काव किया गया तथा मास्क व पंपलेट वितरित कर कोरोना के प्रति जागरूक किया गया। इस दौरान बिना मास्क घूम रहे 08 व्यक्तियों पर 1600 रुपए का चालान कर जुर्माना वसूल किया गया है।
उन्होंने आमजन से अपील की है कि आवश्यक कार्य होने पर ही अपने घरों से बाहर निकलें, लगातार मास्क पहने और दो गज की दूरी का पालन करें। आमजन को कोरोना के संक्रमण से संभलने और सावधानी बरतने की जरूरत है। कोरोना वायरस की दूसरी लहर का प्रकोप तीव्र गति से जिले में बढ़ता जा रहा है। आमजन के सहयोग से ही इस चेन को तोड़ा जा सकता है। अभियान के तहत नगरपरिषद टीम के सफाई निरीक्षक शिवराम मीना, कनिष्ठ अभियंता राजप्रताप राणावत, कनिष्ठ लेखाकार तारा सिंह गुर्जर, एनयूएलएम जिला प्रबंधक रामेंद्र शर्मा, प्रियंका पाठक, रजनीश शर्मा, अनुराग शर्मा, दिनेश महावर आदि शामिल रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn